
ΤΕΥΧΟΣ ΔΕΥΤΕΡΟ 


Αρ 


. Φύλλου 308 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Σύσταση - Λειτουργία Μητρώου Επαληθευτών / 
Πιστοποιητών Πράξεων, με σκοπό τη συγκρότη¬ 
ση των Οργάνων Επιτόπιας Επαλήθευσης( Ο.Ε.Ε.) 
Πράξεων του ΕΠΑλΘ 2014-2020, Σύσταση Επι¬ 
τροπής Αξιολόγησης αιτημάτων για την εγγραφή 
στο Μητρώο Επαληθευτών/Πιστοποιητών Πρά¬ 
ξεων ΕΠΑλΘ 2014-2020 και ανοικτή πρόσκληση 
εκδήλωσης ενδιαφέροντος για την κατάρτιση του 
Μητρώου Επαληθευτών/Πιστοποιητών Πράξεων 
του ΕΠΑλΘ 2014-2020. 

2 Καθορισμός του τύπου και του περιεχομένου της 
δήλωσης απόδοσης του φόρου διαμονής της δι¬ 
αδικασίας επιβολής και απόδοσης αυτού, καθώς 
και του περιεχομένου, της διαδικασίας και του 
τρόπου έκδοσης του ειδικού στοιχείου - απόδει¬ 
ξης είσπραξης φόρου διαμονής, σύμφωνα με τις 
διατάξεις του άρθρου 53 του ν. 4389/2016 (Α'94). 


ΑΠΟΦΑΣΕΙΣ 

Αριθμ. 203 _ (1) 

Σύσταση - Λειτουργία Μητρώου Επαληθευτών / 
Πιστοποιητών Πράξεων, με σκοπό τη συγκρότη¬ 
ση των Οργάνων Επιτόπιας Επαλήθευσης! Ο.Ε.Ε.) 
Πράξεων του ΕΠΑλΘ 2014-2020, Σύσταση Επι¬ 
τροπής Αξιολόγησης αιτημάτων για την εγγραφή 
στο Μητρώο Επαληθευτών/Πιστοποιητών Πρά¬ 
ξεων ΕΠΑλΘ 2014-2020 και ανοικτή πρόσκλη¬ 
ση εκδήλωσης ενδιαφέροντος για την κατάρτι¬ 
ση του Μητρώου Επαληθευτών/Πιστοποιητών 
Πράξεων του ΕΠΑλΘ 2014-2020. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις εθνικές διατάξεις: 

α)Του άρθρου 90 του «Κώδικα Νομοθεσίας για την Κυ¬ 
βέρνηση και κυβερνητικά όργανα» που κυρώθηκε με το 
άρθρο πρώτο του π.δ. 63/2005 (ΦΕΚ 98/Α722.04.2005). 


β) Του ν. 3852/2010 (ΦΕΚ 87Α77-6-2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης-Πρόγραμμα Καλλικράτης». 

γ) Του ν. 4314/2014 (ΦΕΚ 265/Α723.12.2014), «Α) Για 
τη διαχείριση, τον έλεγχο και την εφαρμογή αναπτυξι¬ 
ακών παρεμβάσεων για την Προγραμματική Περίοδο 
2014-2020, Β) Ενσωμάτωση της Οδηγίας 2012/17 του 
Ευρωπαϊκού Κοινοβουλίου και του Συμβουλίου της 
13ης Ιουνίου 2012 ( ΕΕ Ε 156/16.6.2012) στο ελληνικό 
δίκαιο, τροποποίηση του ν. 3419/2005 και άλλες διατά¬ 
ξεις» όπως τροποποιήθηκε και ισχύει και ειδικότερα τα 
άρθρα 67 και 69 αυτού. 

δ) Του π.δ. 70/2015 (ΦΕΚ 114/Α722-09-2015) «Ανα¬ 
σύσταση των Υπουργείων Πολιτισμού και Αθλητισμού, 
Υποδομών, Μεταφορών και Δικτύων, Αγροτικής Ανάπτυ¬ 
ξης και Τροφίμων, Ανασύσταση του Υπουργείου Ναυ¬ 
τιλίας και Αιγαίου και μετονομασία του σε Υπουργείο 
Ναυτιλίας και Νησιωτικής Πολιτικής, Μετονομασία του 
Υπουργείου Πολιτισμού, Παιδείας και Θρησκευμάτων 
σε Υπουργείο Παιδείας, Έρευνας και Θρησκευμάτων, 
του Υπουργείου Οικονομίας, Υποδομών, Ναυτιλίας και 
Τουρισμού σε Υπουργείο Οικονομίας, Ανάπτυξης και 
Τουρισμού και του Υπουργείου Παραγωγικής Ανασυ¬ 
γκρότησης, Περιβάλλοντος και Ενέργειας σε Υπουρ¬ 
γείο Περιβάλλοντος και Ενέργειας. Μεταφορά Γενικής 
Γραμματείας Βιομηχανίας στο Υπουργείο Οικονομίας, 
Ανάπτυξης και Τουρισμού» και ειδικότερα το άρθρο 4. 

ε) Του π.δ. 73/2015 (ΦΕΚ 116/Α72015), «Διορισμός 
Αντιπροέδρου της Κυβέρνησης, Υπουργών, Αναπλη¬ 
ρωτών Υπουργών και Υφυπουργών». 

στ) Της υπ' αριθμ. 2536/35588/27-03-2015 (ΦΕΚ 195/ 
ΥΟΔΔ/30.03.2015) Απόφασης Πρωθυπουργού και 
Υπουργού Παραγωγικής Ανασυγκρότησης, Περιβάλλο¬ 
ντος και Ενέργειας με την οποία διορίζεται ο Κασίμης 
Χαράλαμπος του Παναγιώτη, στη θέση του Γενικού Γραμ¬ 
ματέα της Γενικής Γραμματείας Αγροτικής Πολιτικής και 
Διαχείρισης Κοινοτικών Πόρων του Υπουργείου Παρα¬ 
γωγικής Ανασυγκρότησης, Περιβάλλοντος και Ενέργειας 
με βαθμό 1 ο, της κατηγορίας Ειδικών θέσεων. 

ζ) Του π.δ. 97/08.09.2017 (ΦΕΚ 138/Α715.09.2017) 
«Οργανισμός Υπουργείου Αγροτικής Ανάπτυξης και 
Τροφίμων». 

η) Της υπ' αριθμ. 1393/25.10.2016 (ΦΕΚ 3501/Β'/ 
31.10.2016) κοινής υπουργικής απόφασης, «Αναδιάρ¬ 
θρωση της Ειδικής Υπηρεσίας Διαχείρισης του Επιχει¬ 
ρησιακού Προγράμματος Αλιείας και Θάλασσας του 
άρθρου 62 του ν. 4314/2014 και κατάργηση της αριθμ. 
341509/26.11.2008 (ΦΕΚ2437/Β/2008) ΚΥΑ», όπωςτρο- 
ποποιήθηκε και ισχύει. 

θ) Της υπ' αριθμ. 1177/01.08.2017 (ΦΕΚ 3163/Β7 
21.09.2017) υπουργικής απόφασης «Σύστημα Διαχείρι¬ 
σης και Ελέγχου του ΕΠΑλΘ 2014-2020» όπως τροποποι¬ 
είται και ισχύει, ειδικότερα τη διαδικασία ΔΙΙ_7_ΚΕ «Διοι¬ 
κητική και επιτόπια επαλήθευση/πιστοποίηση-καταβολή 
ενίσχυσης (Πράξεις ΚΕ)», παρ. 4.3.1, του Εγχειριδίου του 
Σ.Δ.Ε. (Παράρτημα 7), όπου προβλέπεται η συμμετοχή 
στα Ο.Ε.Ε. στελεχών της Διαχειριστικής Αρχής καθώς και 
υπαλλήλων της Κεντρικής Διοίκησης και Τοπικής Αυτο¬ 
διοίκησης. 

ι) Τις αποφάσεις του Υπουργού Αγροτικής Ανάπτυξης 
και Τροφίμων με τις οποίες εξειδικεύονται οι όροι και 
οι ρυθμίσεις για την εφαρμογή και την υλοποίηση των 
Μέτρων του ΕΠΑλΘ 2014-2020 και ειδικότερα τις δια¬ 
δικασίες που αφορούν στην παρακολούθηση και στην 
επαλήθευση-πιστοποίηση του φυσικού και οικονομικού 
αντικειμένου των Πράξεων. 

ια)Των άρθρων 21 και 28τουν. 4354/2015 (ΦΕΚΑ' 176/ 
16.12.2015) «Διαχείριση των μη-εξυπηρετούμενων δα¬ 
νείων, μισθολογικές ρυθμίσεις και άλλες επείγουσες 
διατάξεις εφαρμογής της Συμφωνίας δημοσιονομικών 
στόχων και διαρθρωτικών μεταρρυθμίσεων», όπως τρο¬ 
ποποιήθηκε και ισχύει. 

2. Τ ις Ενωσιακές διατάξεις: 

α)Του Κανονισμού (ΕΕ) αριθμ. 1303/2013 του Ευρωπαϊ¬ 
κού Κοινοβουλίου και του Συμβουλίου, περί καθορισμού 
κοινών διατάξεων για το ΕΤΠΑ, το ΕΕΚΤ, το ΤΗΣ, το ΕΓΤΑΑ 
και το ΕΤΘΑ και περί καθορισμού γενικών διατάξεων για 
το ΕΤΠΑ, το ΕΚΤ,τοΤΑ και το ΕΤΘΑ και για την κατάργηση 
του κανονισμού ΕΚ) αριθμ. 1083/2006, και ειδικότερα το 
άρθρο 125 αυτού. 

β) Του Κανονισμού (ΕΕ) αριθμ. 508/2014 του Ευρω¬ 
παϊκού Κοινοβουλίου και του Συμβουλίου για το Ευ¬ 
ρωπαϊκό Ταμείο Θάλασσας και Αλιείας (ΕΤΘΑ) και για 
την κατάργηση των κανονισμών του Συμβουλίου (ΕΚ) 
αριθμ. 2328/2003, (ΕΚ) αριθμ. 861/2006, (ΕΚ) 1198/2006 
και (ΕΚ) αριθμ. 791/2007 και του κανονισμού (ΕΕ) αριθμ. 
1255/2011 του Ευρωπαϊκού Κοινοβουλίου και του Συμ¬ 
βουλίου. 

γ)Της Εκτελεστικής Απόφασης της Επιτροπής με αριθ¬ 
μό Έ (2015) 7417 / 23.10.2015 που αφορά στην έγκριση 
του Ε.Π. ΑΛΙΕΙΑΣ ΚΑΙ ΘΑΛΑΣΣΑΣ 2014-2020. 

3. Τ ις απαιτήσεις της διενέργειας των επαληθεύσεων / 
πιστοποιήσεων του φυσικού και οικονομικού αντικει¬ 
μένου των εγκεκριμένων Πράξεων, που υλοποιούνται 
στην Ελληνική Επικράτεια, στο πλαίσιο των Μέτρων του 
ΕΠΑλΘ 2014-2020. 

4. Το γεγονός ότι από την εφαρμογή των διατάξεων της 
παρούσας απόφασης, δεν προκαλείται δημόσια δαπάνη 
σε βάρος του κρατικού προϋπολογισμού, αποφασίζει: 


ΚΕΦΑΛΑΙΟ Α 

«ΣΥΣΤΑΣΗ-ΛΕΙΤΟΥΡΓΙΑ ΜΗΤΡΩΟΥ 

ΕΠΑΛΗΘΕΥΤΩΝ/ΠΙΣΤΟΠΟΙΗΤΩΝ ΠΡΑΞΕΩΝ ΕΠΑλΘ» 

Άρθρο 1 

Μητρώο Επαληθευτών/Πιστοποιητών 

(ΜΕΠΠ ΕΠΑλΘ) 

1) Συστήνεται Μητρώο Επαληθευτών/Πιστοποιητών 
Πράξεων του Επιχειρησιακού Προγράμματος Αλιείας και 
Θάλασσας 2014-2020, με τίτλο «Μητρώο Επαληθευτών/ 
Πιστοποιητών Πράξεων ΕΠΑλΘ (ΜΕΠΠ ΕΠΑλΘ)», με σκο¬ 
πό τη συγκρότηση από την ΕΥΔ ΕΠΑλΘ των Οργάνων 
Επιτόπιας Επαλήθευσης (Ο.Ε.Ε.) για τη διενέργεια των 
επαληθεύσεων/πιστοποιήσεων, του φυσικού ή/και οι¬ 
κονομικού αντικειμένου των ενταγμένων για χρηματο¬ 
δότηση Πράξεων, στο πλαίσιο των αντίστοιχων Μέτρων 
του ΕΠΑλΘ 2014-2020. 

2) Το ΜΕΠΠ ΕΠΑλΘ καταρτίζεται και τηρείται στην 
έδρα της ΕΥΔ ΕΠΑλΘ, με ευθύνη της μονάδας Γ2, αρ¬ 
μόδιας σύμφωνα με την αριθμ. 1393/25.10.2016 κοινή 
υπουργική απόφαση αναδιάρθρωσης της ΕΥΔ ΕΠΑλΘ, 
για τη διενέργεια επιτόπιων επαληθεύσεων/πιστοποι- 
ήσεων των δαπανών των ενταγμένων για χρηματοδό¬ 
τηση Πράξεων, μέσω των Ο.Ε.Ε.. Η τήρησή του γίνεται 
σύμφωνα με τις κείμενες διατάξεις περί προστασίας των 
προσωπικών δεδομένων. 

3) Μετά την κατάρτισή του, το ΜΕΠΠ ΕΠΑλΘ αναθεω¬ 
ρείται και επικαιροποιείται, με την προσθήκη νέων ειδι¬ 
κοτήτων μετά από τροποποίηση της σχετικής Πρόσκλη¬ 
σης του αρμόδιου Γραμματέα ΥΠΑΑΤ που πρόίσταται 
της ΕΥΔ ΕΠΑλΘ, καθώς και λόγω της προσθήκης νέων 
μελών, ή της διαγραφής μελών σύμφωνα με το άρθρο 5 
της παρούσης. Η εγγραφή στο ΜΕΠΠ ΕΠΑλΘ δε συνεπά¬ 
γεται κατ’ ανάγκη και την υποχρεωτική ανάθεση έργου 
επαλήθευσης/πιστοποίησης. 

4) Η ισχύς του ΜΕΠΠ ΕΠΑλΘ εκτείνεται σε όλο το χρονι¬ 
κό διάστημα διενέργειας των επαληθεύσεων/πιστοποι¬ 
ήσεων για τις ενταγμένες προς χρηματοδότηση πράξεις, 
των μέτρων του ΕΠΑλΘ 2014-2020. 

5) Το κεφάλαιο Γ της παρούσας απόφασης που αφορά 
στην «Ανοικτή πρόσκληση εκδήλωσης ενδιαφέροντος 
για το Μητρώο Επαληθευτών/Πιστοποιητών Πράξεων», 
δύναται να επικαιροποιείται (τροποποιείται, συμπληρώ¬ 
νεται, κ. λ. π) με σχετική απόφαση του αρμοδίου Γραμ¬ 
ματέα ΥΠΑΑΤ που πρόίσταται της ΕΥΔ ΕΠΑλΘ. 

Άρθρο 2 

Έργο των Μελών του ΜΕΠΠ ΕΠΑλΘ 

1) Ο σκοπός του ΜΕΠΠ ΕΠΑλΘ, επιτελείται με τον 
ορισμό και τη συμμετοχή των μελών του, στα Όργανα 
Επιτόπιας Επαλήθευσης (Ο.Ε.Ε.), τα οποία θα διενεργούν 
την επαλήθευση/πιστοποίηση του φυσικού και οικονο¬ 
μικού αντικειμένου των Πράξεων που εντάσσονται για 
χρηματοδότηση στα Μέτρα του ΕΠΑΛΘ 2014-2020. Η 
συγκρότηση των Ο.Ε.Ε. γίνεται με απόφαση της ΕΥΔ 
ΕΠΑλΘ, σε εύλογο χρονικό διάστημα ενόψει της διεξα¬ 
γωγής της επιτόπιας επαλήθευσης και πάντως μετά την 
έκδοση της απόφασης Χρηματοδότησης της αφορού- 
σας Πράξης. Κατά τον ορισμό των μελών των Ο.Ε.Ε από 
την ΕΥΔ ΕΠΑλΘ θα διασφαλίζεται, σε επίπεδο φυσικού 

προσώπου, η μη συμμετοχή τους στην αξιολόγηση της 
κάθε μεμονωμένης ελεγχόμενης Πράξης, καθώς και η 
τήρηση των προβλεπόμενων στο ΣΔΕ περί σύγκρουσης 
συμφερόντων. 

2) Έργο των Επαληθευτών/Πιστοποιητών του ΜΕΠΠ 
ΕΠΑλΘ, «ως μέλη των Οργάνων Επιτόπιας Επαλήθευσης 
(Ο.Ε.Ε.)», είναι οι προβλεπόμενοι διαχειριστικοί έλεγχοι 
του άρθρου 125 (παρ. 4, 5, 6) του Γενικού Κανονισμού 
1303/2013, και του άρθρου 97 του Κανονισμού 508/2014 
για το Ευρωπαϊκό Ταμείο Θάλασσας και Αλιείας. 

3) Οι Επαληθευτές/Πιστοποιητές, μέλη των Ο.Ε.Ε., στο 
πλαίσιο των αρμοδιοτήτων τους, διενεργούν επιτόπιες 
επαληθεύσεις τόσο στην έδρα των Δικαιούχων, όσο και 
στον τόπο υλοποίησης των Πράξεων (έργων), με βάση 
τα εγκεκριμένα προγραμματικά έγγραφα, τους κανόνες 
και τα εγχειρίδια επιλεξιμότητας δαπανών, το Ενωσιακό 
και Εθνικό θεσμικό πλαίσιο, το εγκεκριμένο Σύστημα 
Διαχείρισης και Ελέγχου (ΣΔΕ) του ΕΠΑλΘ 2014-2020, 
τις αφορούσες Υπουργικές Αποφάσεις και κάθε σχετική 
οδηγία/εγκύκλιο. 

4) Οι επαληθεύσεις/πιστοποιήσεις περιλαμβάνουν, (α) 
την πιστοποίηση του φυσικού αντικειμένου των πράξε¬ 
ων, σύμφωνα με τους όρους που περιλαμβάνονται στην 
ισχύουσα κάθε φορά απόφαση χρηματοδότησης, (β) 
την πιστοποίηση της πραγματοποίησης των δαπανών 
οι οποίες συμπεριλαμβάνονται στο αίτημα επαλήθευ¬ 
σης/πληρωμής του δικαιούχου και της επιλεξιμότητάς 
τους με βάση τα προσκομισθέντα από τους Δικαιούχους 
παραστατικά και λοιπά προβλεπόμενα δικαιολογητικά 
και στοιχεία τεκμηρίωσης, (γ) την επιβεβαίωση της ορ¬ 
θότητας και ακρίβειας των αιτημάτων επαλήθευσης/ 
πληρωμής των δικαιούχων και την ακύρωση των πρω¬ 
τοτύπων παραστατικών εξόφλησης των δαπανών, (δ) την 
επιβεβαίωση ύπαρξης επαρκούς διαδρομής ελέγχου και 
τη διασφάλιση της τήρησης όλων των όρων υλοποίησης 
της πράξης σύμφωνα μετην απόφαση Χρηματοδότησης 
και τα εγκεκριμένα χαρακτηριστικά της πράξης (έργου), 
(ε) την τήρηση των κανόνων δημοσιότητας. 

5) Οι επαληθεύσεις/πιστοποιήσεις πραγματοποιού¬ 
νται, μετά από αίτηση επαλήθευσης/πληρωμής των δι¬ 
καιούχων στο Π.Σ.Κ.Ε. (όπου αυτό προβλέπεται) ή /και 
στην ΕΥΔ ΕΠΑλΘ, στον τόπο υλοποίησης του φυσικού 
αντικειμένου (ή και στην έδρα του δικαιούχου αν αυτή 
ευρίσκεται σε έτερο τόπο) και μπορεί να συνίστανται 
στην πιστοποίηση μέρους ή του συνόλου του φυσικού 
ή/και οικονομικού αντικειμένου των πράξεων, σύμφωνα 
με τους όρους που περιλαμβάνονται στην σχετική από¬ 
φαση χρηματοδότησης πράξης. 

6) Εφόσον το υποβαλλόμενο αίτημα επαλήθευσης/ 
πληρωμής και το τεκμηριωτικό υλικό αυτού, πληροί τους 
όρους και τις προϋποθέσεις της οικείας πρόκλησης και 
της σχετικής απόφασης χρηματοδότησης πράξης, δια¬ 
βιβάζεται από την ΕΥΔ ΕΠΑλΘ στο Ο.Ε.Ε. ο σχετικός φά¬ 
κελος με το αντικείμενο της επαλήθευσης (φυσικό ή /και 
οικονομικό αντικείμενο της πράξης που θα επαληθευθεί) 
και προσδιορίζεται ο τόπος και το μέγιστο χρονικό διά¬ 
στημα διεξαγωγής της επαλήθευσης. 

7) Το Ο.Ε.Ε., εξετάζει λεπτομερώς τα παραστατικά στοι¬ 
χεία και δικαιολογητικά του φακέλου σε σχέση με τις 


εκτελούμενες εργασίες της πράξης και προσδιορίζει την 
ακριβή ημερομηνία διενέργειας του/των επαληθεύσεων 
ενεργώντας σύμφωνα με τα προβλεπόμενα στο θεσμι¬ 
κό πλαίσιο της κάθε ενταγμένης πράξης. Ενδεικτικά και 
ανάλογα με τα χαρακτηριστικά της προς επαλήθευση 
πράξης, το Ο.Ε.Ε προβαίνει: 

ί. Στην ταυτοποίηση του φυσικού αντικειμένου της 
Πράξης, σύμφωνα με τους όρους που περιλαμβάνονται 
στην ισχύουσα κάθε φορά απόφαση χρηματοδότησης 
της πράξης. 

Μ. Στην πιστοποίηση, του φυσικού αντικειμένου της 
πράξης (π.χ. πλήρης διάλυση του σκάφους και καταστρο¬ 
φή της τρόπιδας) ή στην πιστοποίηση της πραγματοποί¬ 
ησης των δαπανών οι οποίες συμπεριλαμβάνονται στο 
αίτημα επαλήθευσης - πιστοποίησης δαπανών και της 
επιλεξιμότητάς τους με βάση τα πρωτότυπα παραστατι¬ 
κά και τα λοιπά δικαιολογητικά και στοιχεία τεκμηρίωσης 
του Δικαιούχου. Δεν γίνονται αποδεκτά από το Ο.Ε.Ε. 
παραστατικά τα οποία υποβάλλονται σε αντίγραφα 
λόγω απώλειας των πρωτοτύπων, εξαιρουμένων των 
αποδεδειγμένων περιπτώσεων ανωτέρας βίας που δεν 
οφείλονται σε υπαιτιότητα του δικαιούχου. 

ίίί. Στην επιβεβαίωση, της ισχύος της σχετικής άδειας 
επαγγελματικής αλιείας σκάφους, της ορθότητας και 
ακρίβειας των αιτημάτων επαλήθευσης - πιστοποίησης 
δαπανών του Δικαιούχου, στην ακύρωση της σχετικής 
άδειας επαγγελματικής αλιείας σκάφους, ή των πρωτό¬ 
τυπων παραστατικών εξόφλησης των δαπανών, στην 
λήψη φωτογραφιών και στον έλεγχο της τεκμηρίωσης 
ύπαρξης επαρκούς διαδρομής ελέγχου. 

ίν. Στον έλεγχο τηςτήρησηςτων λοιπών όρων υλοποί¬ 
ησης της Πράξης σύμφωνα με τα προβλεπόμενα στην 
απόφαση χρηματοδότησης της πράξης. 

ν. Στον έλεγχο της τήρησης των κανόνων δημοσιό¬ 
τητας. 

νί. Στη σύνταξη Έκθεσης Επαλήθευσης-Πιστοποίησης 
της ελεγχόμενης Πράξης (ή Πιστοποιητικό Διάλυσης 
στην περίπτωση διάλυσης αλιευτικού σκάφους), στην 
οποία θα προσδιορίζεται το ποσοστό του εκτελεσθέντος 
έργου, σε σχέση με το συνολικά εγκεκριμένο, αναλυτικά 
και ανακεφαλαιωτικά κατά Έκθεση και θα επιβεβαιώ¬ 
νεται η έναρξη της παραγωγικής λειτουργίας στην πε¬ 
ρίπτωση τελικής ή ολικής πληρωμής της Πράξης και η 
κάλυψη των προβλεπόμενων νέων θέσεων εργασίας ή 
η διατήρηση των υφιστάμενων κατά περίπτωση. 

νίί. Στη συμπλήρωση του σχετικού πίνακα της αναλυτι¬ 
κής κατάστασης δαπανών, προσθέτοντας σε αυτόν τρεις 
(3) στήλες όπου θα αναγράφονται τα αποτελέσματα της 
επαλήθευσης (ποσά δαπανών) και η αιτιολόγηση τους, 
(επιλέξιμα ποσά, μη επιλέξιμα ποσά και αιτιολόγηση). 

νίϋ. Στη συμπλήρωση του σχετικού εντύπου Επαλή¬ 
θευσης του αιτήματος Επαλήθευσης-Πληρωμής. 

8) Το Ο.Ε.Ε. οφείλει εντός 30 ημερολογιακών ημερών 
από την ημερομηνία διαβίβασης από την ΕΥΔ ΕΠΑλΘ 
του αιτήματος επαλήθευσης του Δικαιούχου, να ολο¬ 
κληρώσει τις εργασίες του και να συντάξει την Έκθεση 
Επαλήθευσης - Πιστοποίησης της εξεταζόμενης Πράξης. 
Η Έκθεση Επαλήθευσης-Πιστοποίησης, καταχωρείται 
στο Π.Σ.Κ.Ε. (όπου αυτό προβλέπεται) με ευθύνη του συ- 

ντονιστή του Ο.Ε.Ε. ή/και αποστέλλεται στην ΕΥΔ ΕΠΑλΘ 
με συνημμένα τα σχετικά Υποδείγματα υπογεγραμμένα, 
σε έντυπη μορφή και σε ψηφιακή μορφή ^Θ/ΟνΘ ΚΟΜ 
για περιβάλλον ννΐΝϋΟ\Λ/5, κείμενα σε Μ5 \Λ/ΟΚϋ και πί¬ 
νακες σε Μ5 ΕΧ6ΕΕ 

9) Το κόστος της επιτόπιας επαλήθευσης/πιστοποί- 
ησης των Πράξεων (δαπάνες εκτός έδρας των μελών 
των Ο.Ε.Ε.), αποτελεί δαπάνη του Προγράμματος στο 
πλαίσιο της Τεχνικής Βοήθειας του ΕΠΑλΘ 2014 - 2020 
ενώ η σχετική ελεγκτική «αποζημίωση» για το έργο των 
μελών των Ο.Ε.Ε., καθορίζεται με κοινή υπουργική από¬ 
φαση, σύμφωνα με τα προβλεπόμενα στο άρθρο 21 του 
ν. 4354/2015 (ΦΕΚ 176/Α716.12.2015). 

Άρθρο 3 

Εγγραφή στο ΜΕΠΠ ΕΠΑλΘ 

1) Στο ΜΕΠΠ ΕΠΑλΘ εγγράφονται υπάλληλοι (μόνιμοι 
και με σχέση εργασίας Ι.Δ.Α.Χ.), του Υπουργείου Αγρο¬ 
τικής Ανάπτυξης και Τροφίμων, των Αποκεντρωμένων 
Διοικήσεων και των Ο.Τ.Α. Α' και Β' Βαθμού, καθώς και 
στελέχη του Υπουργείου Ναυτιλίας και Νησιωτικής Πολι¬ 
τικής, μετά την υποβολή σχετικού αιτήματος εκδήλωσης 
ενδιαφέροντος. Οι όροι και οι προϋποθέσεις συμμετο¬ 
χής, τα απαιτούμενα προσόντα και η διαδικασία στελέ- 
χωσηςτου Μητρώου καθορίζονται στο Κεφάλαιο Γ της 
παρούσας που αφορά σε ανοικτή πρόσκληση εκδήλω¬ 
σης ενδιαφέροντος. 

2) Δικαίωμα υποβολής εκδήλωσης ενδιαφέροντος για 
εγγραφή στο Μητρώο έχουν: 

α. οι υπάλληλοι της παραγράφου 1, ειδικοτήτων: (α) 
Ιχθυολόγοι και λοιποί Γεωτεχνικοί (ΠΕ) ή συναφούς ει¬ 
δικότητας (ΤΕ), (β) Μηχανικοί, (Πολιτικοί, Μηχανολόγοι, 
Ηλεκτρολόγοι, Ναυπηγοί κ.λπ.) (ΠΕ) ή συναφούς ειδικό¬ 
τητας (ΤΕ), (γ) Οικονομολόγοι, Λογιστές (ΠΕ) ή συναφούς 
ειδικότητας (ΤΕ) και 

β. τα στελέχη των Υπηρεσιών (κεντρικών και περιφε¬ 
ρειακών) του Λιμενικού Σώματος - Ελληνικής Ακτοφυ¬ 
λακής (Λ.Σ.-ΕΛ.ΑΚΤ), του Υπ. Ναυτιλίας και Νησιωτικής 
Πολιτικής. 

3) Το Μητρώο δύναται να συμπληρώνεται και με άλλες 
ειδικότητες, κατόπιν επικαιροποίησηςτης πρόσκλησης 
εκδήλωσης ενδιαφέροντος, προκειμένου να καλύπτο¬ 
νται οι προκύπτουσες κάθε φορά ανάγκες σε ειδικότη¬ 
τες για την επαλήθευση/πιστοποίηση των πράξεων του 
ΕΠΑλΘ 2014-2020. 

4) Το Μητρώο καταρτίζεται/τροποποιείται με σχετική 
απόφαση του Υπουργού Αγροτικής Ανάπτυξης και Τρο- 
φίμων, μετά από εισήγηση της ΕΥΔ ΕΠΑλΘ, σε συνέχεια 
της αξιολόγησης των υποβληθέντων αιτημάτων, από 
την Επιτροπή Αξιολόγησης του Κεφαλαίου Β-τηςπαρού- 
σης. Η εν λόγω απόφαση αναρτάται στη Διαύγεια και 
δε δημοσιεύεται στην Εφημερίδα της Κυβερνήσεως. Οι 
αιτούντες ενημερώνονται με ηλεκτρονικό ταχυδρομείο 
στην ηλεκτρονική διεύθυνση που έχουν δηλώσει στην 
αίτηση εκδήλωσης ενδιαφέροντος. 

Άρθρο 4 

Επιλογή Επαληθευτών/Πιστοποιητών 
από το ΜΕΠΠ ΕΠΑλΘ για την συγκρότηση 
των Ο.Ε.Ε. και υποχρεώσεις αυτών 

Για την επιλογή των Επαληθευτών/Π ιστοποιητών από 


το Μητρώο για την συγκρότηση των Ο.Ε.Ε. ακολουθείται 
η εξής διαδικασία: 

1) Η αρμόδια Μονάδα Γ2’ της ΕΥΔ ΕΠΑλΘ ομαδοποιεί 
τα μέλη του ΜΕΠΠ ΕΠΑλΘ ανά γεωγραφική περιοχή, σε 
κατηγορίες, ανάλογα με την ειδικότητα και την εμπειρία 
τους.Τα βασικά κριτήρια για τη δημιουργία των διαφό¬ 
ρων κατηγοριών μελών του ΜΕΠΠ ΕΠΑλΘ, είναι: α) Το 
γνωστικό αντικείμενο, β) Η εξειδίκευση στο γνωστικό 
αντικείμενο, γ) Η ενδεχόμενη προηγούμενη εμπειρία/ 
κατάρτιση/επιμόρφωση σε θέματα ελέγχων. 

2) Η ΕΥΔ ΕΠΑλΘ, προκειμένου να ορίσει μέλη του ΜΕΠΠ 
ΕΠΑλΘ ως Επαληθευτές/Πιστοποιητέςτων Ο.Ε.Ε, προσ¬ 
διορίζει από το Μητρώο τις κατηγορίες Επαληθευτών/ 
Π ιστοποιητών που απαιτούνται κάθε φορά, ανάλογα με 
την γεωγραφική περιοχή και τις ανάγκες σε ειδικότητες 
των προς επαλήθευση πράξεων, ή σε συνάρτηση και με 
τις απαιτήσεις και τις ιδιαιτερότητες της κάθε πράξης. 

3) Η συγκρότηση των Ο.Ε.Ε. γίνεται με απόφαση της 
ΕΥΔ ΕΠΑλΘ, σε εύλογο χρονικό διάστημα ενόψει της διε¬ 
ξαγωγής της επαλήθευσης και πάντως μετά την έκδοση 
της απόφασης χρηματοδότησης των προς επαλήθευση 
πράξεων. 

4) Οι Επαληθευτές/Πιστοποιητέςπου θα συγκροτούν 
τα Ο.Ε.Ε., θα επιλέγονται από την ευρύτερη γεωγραφι¬ 
κή περιοχή του τόπου υλοποίησης των Πράξεων, ενώ 
σε περίπτωση υπεράριθμων με την ίδια ειδικότητα, θα 
ακολουθείται η μέθοδος της επιλογής με τυχαίο τρόπο, 
αφού διασφαλιστεί ότι, Επαληθευτής/Πιστοποιητής ο 
οποίος διενεργεί ήδη επαληθεύσεις, δε θα συμμετάσχει 
στην τυχαία επιλογή. 

5) Έκαστος Επαληθευτής/Πιστοποιητής του Μητρώου, 
θα ειδοποιείται για τον ορισμό του στο Ο.Ε.Ε. συγκεκρι¬ 
μένης Πράξης ή σύνολο Πράξεων, μέσω ηλεκτρονικού 
ταχυδρομείου, τουλάχιστον δεκαπέντε (15) ημέρες πριν 
την καθορισμένη ημερομηνία της επαλήθευσης/πιστο- 
ποίησης και οφείλει εντός τριών (3) εργάσιμων ημερών 
από την ημέρα ειδοποίησης του, να τον αποδεχθεί.Τυχόν 
μη απάντηση ή αιτιολογημένη άρνηση να δεχθεί τον 
ως άνω ορισμό, οδηγεί σε ορισμό άλλου Επαληθευτή/ 
Πιστοποιητή. 

6) Για τον ορισμό των μελών των Ο.Ε.Ε. η ΕΥΔ ΕΠΑλΘ 
και για τη διασφάλιση της μη συμμετοχή τους στην 
αξιολόγηση της κάθε μεμονωμένης ελεγχόμενης Πρά¬ 
ξης, καθώς και για την τήρηση των προβλεπόμενων 
στο ΣΔΕ περί σύγκρουσης συμφερόντων, θα λαμβάνει 
υποχρεωτικά μετά από σχετικό αίτημα, με ηλεκτρονική 
(απαντητική) αλληλογραφία, συμπληρωμένες από τους 
Επαληθευτές/Πιστοποιητές Υπεύθυνες Δηλώσεις περί: 
(α) μη σύγκρουσης συμφερόντων και (β) μη συμμετοχής 
σε προηγούμενο στάδιο επιλογής/παρακολούθησης της 
ελεγχόμενης Πράξης. 

7) Συντονιστές των Ο.Ε.Ε. ορίζονται στελέχη της ΕΥΔ 
ΕΠΑλΘ, ή μέλη του Μητρώου με ειδικότητα Ιχθυολόγου 
(ΠΕ) ή λοιπών Γεωτεχνικών Κλάδων (ΠΕ), ελλείψει δε αυ¬ 
τών, μέλη συναφών ειδικοτήτων Τ.Ε.. 

8) Τα στελέχη της ΕΥΔ ΕΠΑλΘ δύναται να ορίζονται μέλη 
σε οποιοδήποτε Ο.Ε.Ε. ή να συμμετέχουν ως παρατηρητές 
κατά τη διενέργεια των επαληθεύσεων των Ο.Ε.Ε.. 

Άρθρο 5 

Τήρηση - παρακολούθηση του ΜΕΠΠ ΕΠΑλΘ 

Το Μητρώο «ΜΕΠΠ-ΕΠΑΛΘ» τηρείται καιπαρακολου- 
θείται σε συνεχή βάση, από την αρμόδια προς τούτο 
Μονάδα Γ2' της ΕΥΔ ΕΠΑλΘ. 

Α) Διαγραφή των εγγεγραμμένων μελών του ΜΕΠΠ 
ΕΠΑλΘ δύναται να επέλθει κατόπιν σχετικής εισήγησης 
της αρμόδιας Μονάδας Γ2' προς την επιτροπή αξιολόγη¬ 
σης, εφόσον διαπιστώνεται ότι δε συντρέχουν πλέον οι 
λόγοι - προϋποθέσεις εγγραφής στο Μητρώο όπως στην 
περίπτωση απόλυσης, συνταξιοδότησης, οικειοθελούς 
παραίτησης, θανάτου, κ.λπ., είτε εφ'όσον διαπιστώνεται 
για συγκεκριμένα μέλη: 

ί. μη αιτιολογημένη άρνηση, εφαρμογήςτων οδηγιών 
και των κατευθύνσεων της ΕΥΔ ΕΠΑλΘ, 

Μ. παράβαση των καθηκόντων και των υποχρεώσεων 
τους ή μη άρτια εκτέλεση του έργου που τους ανατίθεται, 
ίίί. ψευδής δήλωση στοιχείων στην υπεύθυνη δήλωση 
την οποία κατέθεσαν με τα δικαιολογητικά της αίτησης 
εκδήλωσης ενδιαφέροντος, 
ίν. καταδίκη για κακούργημα ή οποιαδήποτε ποινή για 
κλοπή, υπεξαίρεση (κοινή και στην υπηρεσία), απάτη, 
εκβίαση, πλαστογραφία, δωροδοκία, καταπίεση, απιστία 
περί την υπηρεσία, παράβαση καθήκοντος, καθ'υποτρο- 
πή συκοφαντική δυσφήμηση καθώς και οποιοδήποτε 
έγκλημα κατά της γενετήσιας ελευθερίας ή οικονομικής 
εκμετάλλευσης της γενετήσιας ζωής, 
ν. παραπομπή με τελεσίδικο βούλευμα για κακούρ¬ 
γημα ή πλημμέλημα ή υπό δικαστική συμπαράσταση. 

Β) Επισημαίνεται, η υποχρέωση των μελών του ΜΕΠΠ 
ΕΠΑΛΘ να συμμετέχουν, μετά από σχετική ενημέρωση 
τους από την ΕΥΔ ΕΠΑλΘ, σε σεμινάρια - επιμορφώσεις 
σχετικά με ζητήματα επαληθεύσεων/πιστοποιήσεων, 
που διοργανώνονται από αυτή ή τη ΜΟΔ ΑΕ, είτε από 
άλλο φορέα (π.χ. από το ΙΝΕΠ). 

ΚΕΦΑΛΑΙΟ Β 

«ΣΥΣΤΑΣΗ ΕΠΙΤΡΟΠΗΣ ΑΞΙΟΛΟΓΗΣΗΣ 

ΑΙΤΗΣΕΩΝ ΓΙΑ ΕΓΓΡΑΦΗ ΣΤΟ ΜΗΤΡΩΟ 

ΕΠΑΛΗΘΕΥΣΗΣ/ΠΙΣΤΟΠΟΙΗΣΗΣ ΠΡΑΞΕΩΝ ΕΠΑΑΘ» 

1) Συστήνεται Επιτροπή Αξιολόγησηςγιατην εξέταση 
των αιτήσεων εκδήλωσης ενδιαφέροντος, που υποβάλ¬ 
λονται για την εγγραφή στο ΜΕΠΠ ΕΠΑλΘ. 

2) Η Επιτροπή Αξιολόγησης είναι τριμελής και αποτε- 
λείται από στελέχη της ΕΥΔ ΕΠΑλΘ, με τους αναπληρωτές 
τους, ενώ για την υποβοήθηση του έργου της δύναται 
να ορίζεται και Γραμματεία. 

3) Η συγκρότηση της Επιτροπής Αξιολόγησης και η 
τροποποίηση αυτής, πραγματοποιούνται με απόφαση 
της ΕΥΔ ΕΠΑλΘ, που αναρτάται στη Διαύγεια και δε δη¬ 
μοσιεύεται στην Εφημερίδα της Κυβερνήσεως. 

4) Το έργο της Επιτροπής Αξιολόγησης συνίσταται, 
στην αξιολόγηση των αιτήσεων των υποψηφίων Επαλη- 
Θευτών/Πιστοποιητών Πράξεων ΕΠΑλΘ, που υποβάλλο¬ 
νται στο πλαίσιο της Ανοικτής πρόσκλησης εκδήλωσης 
ενδιαφέροντος του Κεφαλαίου Γ της παρούσης, καθώς 
και στην διαγραφή μελών εφόσον διαπιστώνεται ότι 
συντρέχουν οι λόγοι του άρθρου 5 της παρούσας. Ειδι¬ 
κότερα η Επιτροπή: 


ί. εξετάζει τις αιτήσεις και τα δικαιολογητικά των υπο¬ 
ψηφίων Επαληθευτών/Πιστοποιητών. Η Επιτροπή δύ- 
ναται να ζητά από τους υποψήφιους, επιπλέον διευκρι¬ 
νιστικά στοιχεία, ιδίως αναφορικά με τα υποβαλλόμενα 
δικαιολογητικά, ή τυχόν πρόσθετα αποδεικτικά στοιχεία 
σχετιζόμενα με την πλήρωση των προϋποθέσεων. Ενδε¬ 
χόμενη άρνηση ή παράλειψη παροχής των ζητούμενων 
πληροφοριών, θα συνεπάγεται την άμεση απόρριψη της 
αίτησης του υποψηφίου. Αιτήσεις οι οποίες δε θα συ¬ 
νοδεύονται από το σύνολο των προβλεπόμενων, στην 
Ανοικτή πρόσκληση εκδήλωσης ενδιαφέροντος, δικαι- 
ολογητικών, θα απορρίπτονται, 

ίί. σχηματίζει κρίση, με βάση τα υποβληθέντα στοι¬ 
χεία υποψηφιότητας, σχετικά με την εκπλήρωση των 
προϋποθέσεων της Ανοικτής πρόσκλησης εκδήλωσης 
ενδιαφέροντος για εγγραφή στο ΜΕΠΠ ΕΠΑλΘ, 

ίίί. καταρτίζει πίνακα με τους υποψήφιους που πλη¬ 
ρούν τα κριτήρια και τις προϋποθέσεις εγγραφής στο 
ΜΕΠΠ ΕΠΑλΘ, καθώς και πίνακα των απορριπτέων με 
σχετική αιτιολόγηση, 

ίν. τα αποτελέσματα της αξιολόγησης παραλαμβάνο- 
νται από την Μονάδα Γ2 της ΕΥΔ ΕΠΑλΘ, η οποία εισηγεί- 
ται αρμοδίως για την έκδοση της υπουργικής απόφασης 
Κατάρτισηςτου Μητρώου Επαληθευτών/Πιστοποιητών 
Πράξεων ΕΠΑλΘ. 

5) Η Επιτροπή Αξιολόγησης συνέρχεται δύο φορές 
ανά έτος (Απρίλιο και Οκτώβριο) και εξετάζει, τις νέες 
αιτήσεις που θα έχουν υποβληθεί έως και την τελευταία 
ημέρα του προηγούμενου μήνα, από τους ανωτέρω μή¬ 
νες συνεδρίασης της, καθώς και εκείνες για τη διαγραφή 
μελών. 

6) Ειδικότερα, η πρώτη συνεδρίαση της Επιτροπής 
για την αρχική κατάρτιση του Μητρώου, θα πραγμα¬ 
τοποιηθεί αμέσως μετά την παρέλευση της τιθέμενης 
καταληκτικής ημερομηνία ς για την υποβολή αιτημάτων 
εκδήλωσης ενδιαφέροντος για την αρχική κατάρτιση 
του Μητρώου. 

7) Η Επιτροπή Αξιολόγησης δύναται να συνέρχεται και 
εκτάκτως, μετά από σχετική εισήγηση των αρμοδίων 
Μονάδων της ΕΥΔ ΕΠΑλΘ, προκειμένου να καλυφθούν 
επείγουσες ανάγκες εμπλουτισμού του Μητρώου (π.χ. με 
έτερες ειδικότητες κ.λπ.), για την επαλήθευση/πιστοποί- 
ηση πράξεων του ΕΠΑλΘ 2014-2020. 

8) Η Επιτροπής Αξιολόγησης λειτουργεί για όλο το δι¬ 
άστημα ισχύος του Μητρώου. 

ΚΕΦΑΛΑΙΟ Γ 
«ΑΝΟΙΚΤΗ ΠΡΟΣΚΛΗΣΗ 
ΕΚΔΗΛΩΣΗΣ ΕΝΔΙΑΦΕΡΟΝΤΟΣ 
ΓΙΑ ΤΟ ΜΗΤΡΩΟ ΕΠΑΛΗΘΕΥΤΩΝ / 
ΠΙΣΤΟΠΟΙΗΤΩΝ ΠΡΑΞΕΩΝ ΕΠΑλΘ» 

Η ανοικτή πρόσκληση εκδήλωσης ενδιαφέροντος, 
αφορά στην κατάρτιση του Μητρώου Επαληθευτών / 
Πιστοποιητών Πράξεων ΕΠΑλΘ (ΜΕΠΠ ΕΠΑλΘ), με σκο¬ 
πό τη συγκρότηση από την ΕΥΔ ΕΠΑλΘ, των Οργάνων 
Επιτόπιας Επαλήθευσης (Ο.Ε.Ε.), για τη διενέργεια των 
επαληθεύσεων/πιστοποιήσεων του φυσικού και οικο¬ 
νομικού αντικειμένου των εγκεκριμένων πράξεων, που 
υλοποιούνται στην ελληνική επικράτεια, στο πλαίσιο των 
μέτρων του ΕΠΑλΘ 2014-2020. 

Α. Όροι, προϋποθέσεις, απαιτούμενα προσόντα συμ¬ 
μετοχής, υποβολή αίτησης και δικαιολογητικών νιατην 
εγγραφή στο ΜΕΠΠ ΕΠΑλθ. 

1) Προϋποθέσεις-Τυπικά προσόντα 

Δικαίωμα υποβολής αιτήματος εκδήλωσης ενδιαφέρο- 
ντοςγια εγγραφή στο Μητρώο Επαληθευτών/Πιστοποι- 
ητών Πράξεων του ΕΠΑλΘ 2014-2020 έχουν: 

ί. Οι υπάλληλοι (μόνιμοι και με σχέση εργασίας Ι.Δ.Α.Χ.), 
του Υπουργείου Αγροτικής Ανάπτυξης και Τροφίμων, 
των Αποκεντρωμένων Διοικήσεων και των Ο.Τ.Α. (Α' και 
Β' βαθμού), οι οποίοι είναι κάτοχοι πτυχίου Τριτοβάθ¬ 
μιας Εκπαίδευσης Α.Ε.Ι. εσωτερικού, ή ισότιμων τίτλων 
σπουδών της αλλοδαπής, με τις εξής ειδικότητες, (α) 
Ιχθυολόγοι και λοιποί Γεωτεχνικοί (ΠΕ) ή συναφούς ει¬ 
δικότητας (ΤΕ), (β) Μηχανικοί (Πολιτικοί, Μηχανολόγοι, 
Ηλεκτρολόγοι, Ναυπηγοί κ.λπ.) (ΠΕ) ή συναφούς ειδι¬ 
κότητας (ΤΕ), (γ) Οικονομολόγοι (ΠΕ), Λογιστές (ΠΕ) ή 
συναφούς ειδικότητας (ΤΕ) και 

Τα στελέχη των Κεντρικών και Περιφερειακών Υπηρε¬ 
σιών του Λιμενικού Σώματος - Ελληνικής Ακτοφυλακής 
(Λ.Σ.-ΕΛ.ΑΚΤ.) του Υπουργείου Ναυτιλίας και Νησιωτικής 
Πολιτικής. 

Μ. Οι υποψήφιοι, δεν πρέπει να έχουν καταδικαστεί με 
αμετάκλητη δικαστική απόφαση, ούτε να υπάρχει εις 
βάρος τους εκκρεμοδικία για το αδίκημα της, κλοπής, ή 
υπεξαίρεσης, ή απάτης, ή εκβίασης, ή πλαστογραφίας, ή 
ψευδορκίας, ή δωροδοκίας, ούτε να έχουν καταδικαστεί 
ή να εκκρεμεί δίωξη εναντίον τους, για αδίκημα σχετικό 
με την επαγγελματική διαγωγή τους, όπως για απιστία 
περί την υπηρεσία και για παράβαση καθήκοντος. 

2) Επιθυμητά επιπλέον προσόντα 

Μαζί με τα ως άνω τυπικά προσόντα, για την αρτιό¬ 
τερη συγκρότηση των Ο.Ε.Ε. θα ληφθούν υπόψη και τα 
παρακάτω: 

ί. Εργασιακή εμπειρία/προϋπηρεσία σε διαχείριση ή/ 
και αξιολόγηση ή/και έλεγχο χρηματοδοτούμενων έρ¬ 
γων και ειδικότερα στο τομέα της αλιείας. 


Μ. Εγγραφή σε άλλα συναφή Μητρώα, π.χ. Μητρώο 
αξιολογητών, ελεγκτών κ.λπ. 

ίϋ. Επιμόρφωση σε θέματα επαληθεύσεων-πιστοποι- 
ήσεων-ελέγχων κ.λπ. 

3) Υποβολή αίτησης και δικαιολογητικών 
Οι υποψήφιοι, υποβάλλουν: 
ί. Αίτηση σύμφωνα με το Υπόδειγμα Α. 
ϋ. Συνοπτικό βιογραφικό σημείωμα, το οποίο δεν πρέ¬ 
πει να υπερβαίνει τις δύο ( 2 ) σελίδες κατά προτίμηση 
τύπου ΕίΙ θυιτ>ρ355 Γιΐΐρ://θυΐΌρ355.ςθάθίορ.θυΐΌρ3.θυ/ 
θΙ/άοςυιηθηΐ5/ςυΓπςυΙυηΊ-νίΐ3θ/ΐθηΊρΐ3ΐθ5-ίη5ΐΐ'υςΐίοη5. 

ίϋ. Υπεύθυνη δήλωση, με την οποία θα βεβαιώνεται 
ότι (α) όλα τα αναγραφόμενα στο βιογραφικό σημείωμα 
στοιχεία είναι αληθή - ακριβή και (β) δεν έχουν καταδι¬ 
καστεί με αμετάκλητη δικαστική απόφαση, ούτε υπάρχει 
εις βάρος τους εκκρεμοδικία για το αδίκημα της, κλοπής, 
ή υπεξαίρεσης, ή απάτης, ή εκβίασης, ή πλαστογραφίας, 
ή ψευδορκίας, ή δωροδοκίας, ούτε έχουν καταδικαστεί 
ή εκκρεμεί δίωξη εναντίον τους, για αδίκημα σχετικό με 
την επαγγελματική διαγωγή τους. 

ίν. Οι ενδιαφερόμενοι θα μπορούν να υποβάλλουν 
τις αιτήσεις με τα δικαιολογητικά, καθ' όλη τη διάρκεια 
ισχύος του Μητρώου, στην ηλεκτρονική διεύθυνση της 
Ειδική Υπηρεσία Διαχείρισης ΕΠΑλθ ίηίθ3ΐίθί3(5)ιηου. 
9 Γκαι με θέμα "Για τη στελέχωσητου ΜΕΠΠ ΕΠΑΛΘ της 
ΕΥΔ ΕΠΑΛΘ". Αποδεικτικό υποβολής της Αίτησης αποτε¬ 
λεί ο αριθμός πρωτοκόλλου που λαμβάνει από την ΕΥΔ 
ΕΠΑλΘ και για τον οποίο ενημερώνονται οι αιτούντες με 
απαντητική στο αίτημα τους ηλεκτρονική αλληλογραφία 
της ΕΥΔ ΕΠΑλθ. 

ν. Γιατην αρχική κατάρτιση του Μητρώου, εξετάζονται 
αιτήματα εκδήλωσης ενδιαφέροντος που υποβάλλονται 
έως 02.03.2018. 

Β. Πληροφορίες 

Για περισσότερες πληροφορίες οι ενδιαφερόμενοι 
μπορούν να απευθύνονται (εργάσιμες ημέρες από 9:00 
μέχρι 15:00) στην ΕΥΔ ΕΠΑλθ, στα τηλέφωνα: 213 150 
1180,213 1501176. 

Υπόδειγμα Α: 

Αίτηση για εγγραφή στο ΜΕΠΠ ΕΠΑλΘ 


Του/της: ΠΡΟΣ: Ειδική Υπηρεσία Διαχείρισης ΕΠΑΛΘ 

Υπάλληλος/Στέλεχος της Υπηρεσίας: 

Ειδικότητα: 

Ταχυδρομική Δ/νση: 

Ηλεκτρονική Δ/νση: 

Τηλέφωνο: 


Θέμα: «Αίτηση για εγγραφή στο Μητρώο Επαληθευτών/Πιστοποιητών Πράξεων ΕΠΑΛΘ» 

Παρακαλώ όπως εξετάσετε την αίτηση μου, σύμφωνα με την υπ' αριθμ.Πρόσκληση της 

Υπηρεσίας σας, για εγγραφή μου στο Μητρώο Επαληθευτών/Πιστοποιητών Πράξεων του Επιχειρησιακού 
Προγράμματος Αλιείας και Θάλασσας 2014-2020. 

Συνημμένα διαβιβάζονται τα παρακάτω δικαιολογητικά που προβλέπονται στην σχετική Πρόσκληση: 

( 1 ) 

( 2 ) 

(3) 

(4) 

Ημερομηνία Ο Αιτών/Η Αιτούσα 

Η απόφαση αυτή ισχύει από την ημερομηνία δημοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Ιανουάριου 2018 
Ο Υπουργός 

ΕΥΑΓΓΕΛΟΣ ΑΠΟΣΤΟΛΟΥ 


Αριθμ. ΠΟΑ. 1015 (2) 

Καθορισμός του τύπου και του περιεχομένου της 
δήλωσης απόδοσηςτου φόρου διαμονήςτης δι¬ 
αδικασίας επιβολής και απόδοσης αυτού, καθώς 
και του περιεχομένου, της διαδικασίας και του 
τρόπου έκδοσης του ειδικού στοιχείου - απόδει¬ 
ξης είσπραξης φόρου διαμονής, σύμφωνα με τις 
διατάξεις του άρθρου 53 του ν. 4389/2016 (Α'94). 

Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ 
ΑΡΧΗΣ ΔΗΜΟΣΙΩΝ ΕΣΟΔΩΝ 

Έχοντας υπόψη: 

1 .Τις διατάξεις του άρθρου 53 του ν. 4389/2016 (94Α'), 
όπως τροποποιήθηκε και ισχύει με τις διατάξεις του αρ. 
72 του ν. 4472/2017 (74 Α') και τις διατάξεις του αρ. 120 
του ν. 4514/2018 (14/Α'). 

2. Τις διατάξεις του ν. 4174/2013 (170 Α') «Φορολογικές 
διαδικασίες και άλλες διατάξεις». 

3. Τις διατάξεις των άρθρων 81 έως και 86 του ν. 4270/ 
2014 (Α' 143/26-6-2014) «Αρχές δημοσιονομικής διαχεί¬ 


ρισης και εποπτείας (ενσωμάτωση της οδηγίας 2011 /85/ 
ΕΕ) - Δημόσιο Λογιστικό». 

4. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, ο οποίος 
κυρώθηκε με το «άρθρο πρώτο» του π.δ. 63/2005 (98 Α') 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα». 

5. Τις διατάξεις του π.δ. 142/2017(Α' 181) «Οργανισμός 
του Υπουργείου Οικονομικών», όπως ισχύει. 

6. Τις διατάξεις της υποπαρ. Ε2 του άρθρου πρώτου 
του ν. 4093/2012 «Σύσταση θέσης Γενικού Γραμματέα 
Δημοσίων Εσόδων». 

7. Του Κεφαλαίου Α' «Σύσταση Ανεξάρτητης Αρχής 
Δημοσίων Εσόδων» του ν. 4389/2016 (Α' 94). 

8. Την αριθμ. Δ. ΟΡΓ. Α 1036960 ΕΞ 2017/10-03-2017 
(Β' 968) απόφασηςτου Διοικητή της Ανεξάρτητης Αρχής 
Δημοσίων Εσόδων «Οργανισμός της Ανεξάρτητης Αρχής 
Δημοσίων Εσόδων (Α.Α.Δ.Ε.)». 

9. Την αριθμ. 1 της 20.1.2016 (ΥΟΔΔ 18) Πράξη του 
Υπουργικού Συμβουλίου, «Επιλογή και Διορισμός Γενικού 
Γραμματέα της Γενικής Γραμματείας Δημοσίων Εσόδων 

του Υπουργείου Οικονομικών», σε συνδυασμό με τις δι¬ 
ατάξεις του πρώτου εδαφίου της παραγράφου 1 του άρ¬ 
θρου 41 του ν. 4389/2016 και την αριθμ. 39/3/30.11.2017 
(ΥΟΔΔ 689) απόφαση του Συμβουλίου της Α.Α.Δ.Ε., «Ανα¬ 
νέωση της θητείαςτου Διοικητή της Ανεξάρτητης Αρχής 
Δημοσίων Εσόδων». 

10. Την ανάγκη καθορισμού του τύπου και του περιε¬ 
χομένου της δήλωσης απόδοσης του φόρου διαμονής 
και της διαδικασίας επιβολής και απόδοσης αυτού. 

11. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο Μόνο 

Καθορίζουμε τη διαδικασία επιβολής και απόδοσης 
του φόρου διαμονής, τον τύπο και το περιεχόμενο της 
δήλωσης απόδοσης του φόρου αυτού, το υπόδειγμα της 
οποίας προσαρτάται στην παρούσα και αποτελεί αναπό¬ 
σπαστο τμήμα αυτής, καθώς και το περιεχόμενο, τη δια¬ 
δικασία και τον τρόπο έκδοσης του «ειδικού στοιχείου - 
απόδειξης είσπραξης φόρου διαμονής», σύμφωνα με 
τις διατάξεις του άρθρου 53 του ν. 4389/2016 (94 Α'), 
όπως ισχύουν. 

1. Επιβάλλεται υπέρ του Δημοσίου φόρος διαμονής 
σε κύρια ξενοδοχειακά καταλύματα της υποπερ. αα της 
περ. α. της παρ. 2 του άρθρου 1 του ν. 4276/2014 (155 Α') 
και ενοικιαζόμενα επιπλωμένα δωμάτια -διαμερίσματα 
της υποπερ. γγ' της περ. β' της παρ. 2 του ίδιου ως άνω 
άρθρου και νόμου, ο οποίος βαρύνει τον διαμένοντα 
που έκανε χρήση αυτών. 

Ο φόρος αυτός επιβάλλεται από τις ως άνω επιχειρήσεις 
με την έκδοση «ειδικού στοιχείου - απόδειξης είσπραξης 
φόρου διαμονής», το οποίο εκδίδεται πάντοτε προς τον 
χρήστη του δωματίου ή του διαμερίσματος, μετά την 
διαμονή του σε αυτό και πριν την αναχώρηση του. 

Ο φόρος αποδίδεται από τις ως άνω επιχειρήσεις στη 
φορολογική διοίκηση με μηνιαίες δηλώσεις, οι οποίες 
υποβάλλονται μέχρι την τελευταία ημέρα του επόμενου 
μήνα από αυτόν της έκδοσης του «ειδικού στοιχείου - 
απόδειξης είσπραξης φόρου διαμονής». 

2. Το «ειδικό στοιχείο - απόδειξη είσπραξης φόρου 
διαμονής» περιλαμβάνει κατ'ελάχιστον τα εξής στοιχεία: 


ημερομηνία έκδοσης, επωνυμία, διεύθυνση και ΑΦΜ 
της εκδούσας επιχείρησης, ονοματεπώνυμο διαμένοντα 
προς τον οποίο εκδίδεται, ημερομηνίες που αφορά η 
διαμονή και το συνολικό ποσό φόρου διαμονής καθώς 
και τον αριθμό και την ημερομηνία του παραστατικού 
πώλησης (απόδειξη, τιμολόγιο) που εκδόθηκε για τη 
συγκεκριμένη παροχή υπηρεσιών. 

3. Το «ειδικό στοιχείο - απόδειξη είσπραξης φόρου 
διαμονής» εκδίδεται προς τον διαμένοντα στο δωμάτιο 
ή διαμέρισμα ή, σε περίπτωση περισσότερων διαμενό- 
ντων στο ίδιο δωμάτιο ή διαμέρισμα, σε έναν εξ αυτών. 
Το «ειδικό στοιχείο απόδειξη είσπραξης φόρου διαμο¬ 
νής» δύναται να εκδίδεται και συγκεντρωτικά, όταν ο 
φόρος διαμονής αφορά τη χρήση περισσότερων του 
ενός δωματίων ή διαμερισμάτων και το παραστατικό 
πώλησης (απόδειξη, τιμολόγιο) για τη συγκεκριμένη 
παροχή υπηρεσιών εκδίδεται για το σύνολο των δωμα¬ 
τίων ή διαμερισμάτων προς έναν εκ των διαμενόντων 
ή προς τρίτο. 

4. Το «ειδικό στοιχείο - απόδειξη είσπραξης φόρου δια¬ 
μονής» δεν επιβαρύνεται με φόρο προστιθέμενης αξίας. 

5. Ο φόρος διαμονής δεν επιβάλλεται σε περίπτωση 
δωρεάν παροχής υπηρεσιών διαμονής. 

6. Ο φόρος που εισπράττεται κατά την προαναφερό- 
μενη διαδικασία εισάγεται στον Κωδικό Αριθμό Εσόδου 
(Κ.Α.Ε.) «1392». 

7. Η επιβολή των κυρώσεων σε περίπτωση εκπρόθε¬ 
σμης, ανακριβούς ή μη υποβολής της δήλωσης απόδο- 
σηςτου φόρου διαμονής καθώς και γενικά η διαδικασία 
βεβαίωσης και είσπραξης του φόρου αυτού διέπονται 
από τις σχετικές διατάξεις του Κώδικα Φορολογικής Δι¬ 
αδικασίας (ν. 4174/2013), όπως ισχύουν. 

8. Οι διατάξεις της παρούσας καταλαμβάνουν τα «ει¬ 
δικά στοιχεία - αποδείξεις είσπραξης φόρου διαμονής» 
που εκδίδονται από 1.1.2018 και μετά. 

9. Μέχρι την υποστήριξη της ηλεκτρονικής υποβολής, 
η δήλωση απόδοσηςτου φόρου διαμονής υποβάλλεται 
σε έντυπη μορφή από τις επιχειρήσεις- υπόχρεα πρό¬ 
σωπα της παραγράφου 1 της παρούσας, στην αρμόδια 
Δ.Ο.Υ. φορολογίας εισοδήματος σε δυο (2) αντίτυπα, εκ 
των οποίων το ένα παραμένει στη Δ.Ο.Υ. και το άλλο πα- 
ραδίδεται στον υπόχρεο. 




Τεύχος Β' 308/02.02.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΕΛΛΗΝΙΚΗ ΔΗΜΟΚΡΑΤΙΑ ΦΟΡΟΛΟΓΙΚΟ ΕΤΟΣ 

ΑΝΕΞΑΡΤΗΤΗ ΑΡΧΗ ΔΗΜΟΣΙΩΝ ΕΣΟΔΩΝ ΜΗΝΑΣ. 

Δ.Ο.Υ. ΑΡ. ΦΑΚ. 

Αριθ. Δήλ. Α.Φ.Μ. 


ΔΗΛΩΣΗ 

ΑΠΟΔΟΣΗΣ ΦΟΡΟΥ ΔΙΑΜΟΝΗΣ 


Άρθρο 53 του Ν. 4389/2016 (ΦΕΚ Α' 94), όπως ισχύει. 



ΣΤΟΙΧΕΙΑ ΥΠΟΧΡΕΟΥ 

Ονοματεπώνυμο ή επωνυμία 


Μορφή επιχείρησης (ΟΕ, ΕΕ, ΕΠΕ, ΑΕ κ.λ.π.) 

Έδρα (Πόλη): Οδός: Αριθ.: Τ.Κ.: 

. Τηλ ·. 




ΣΤΟΙΧΕΙΑ ΤΟΥ ΝΟΜΙΜΟΥ ΕΚΠΡΟΣΩΠΟΥ 

Ονοματεπώνυμο ή επωνυμία. 

ΑΦΜ:. Δ/νση:. Τηλ.:. 


Α. ΚΥΡΙΑ ΞΕΝΟΔΟΧΕΙΑΚΑ ΚΑΤΑΛΥΜΑΤΑ 

(υποπερίπτωση αα' περ. α' της παρ. 2 του άρθρου 1 του ν. 4276/2014 (155 Α')) 

Πλήθος ξενοδοχειακών επιχειρήσεων : 


Συνολικός αριθμός διαθέσιμων Δωματίων: * 


Συνολικός αριθμός διαθέσιμων κλινών : ** 


Συνολικός αριθμός Δωματίων που χρησιμοποιήθηκαν κατά την 
φορολογική χρήση : *** 


Κατηγορία 

ανά 

αριθμό 

αστέρων 

1 

Συνολικός 

αριθμός 

ημερησίων 

χρήσεων 

2 

Συνολικός 

αριθμός 

δωρεάν 

ημερησίων 

χρήσεων 

3 

Συνολικός 

αριθμός 

φορολογητέων 

ημερησίων 

χρήσεων 

(2-3) 

4 

Φόρος 

(ευρώ) 

5 

Σύνολο 

φόρου 

προς απόδοση 

(4X5) 

6 

1-2 




0,5 


3 




1,5 


4 




3 


5 




4 


ΣΥΝΟΛΟ (α) 


* Αναγράφεται το σύνολο των δωματίων ανεξάρτητα από τον αριθμό των κλινών τους 
** Αναγράφεται το σύνολο των κλινών ανεξάρτητα από τον αριθμό δωματίων. 

*** & **** Περιλαμβάνονται και οι δωρεάν διαμονές, οι οποίες δεν επιβαρύνονται με φόρο διαμονής. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'308/02.02.2018 


Β.ΕΝΟΙΚΙΑΖΟΜΕΝΑ ΕΠΙΠΛΩΜΕΝΑ ΔΩΜΑΤΙΑ Η' ΔΙΑΜΕΡΙΣΜΑΤΑ 

(υποπερίπτωση γγ'περ. β. της παρ. 2 του άρθρου 1 του ν. 4276/2014(155 Α')) 

Πλήθος επιχειρήσεων : 


Συνολικός αριθμός διαθέσιμων Δωματίων-Διαμερισμάτων: * 


Συνολικός αριθμός διαθέσιμων κλινών : -** 


Συνολικός αριθμός Δωματίων-Διαμερισμάτων που χρησιμοποιήθηκαν κατά την 
φορολογική χρήση : *** 



Συνολικός 

Συνολικός 

Συνολικός 

Φόρος 

Σύνολο 

αριθμός 

αριθμός 

αριθμός 

(ευρώ) 

φόρου 

ημερησίων 

δωρεάν 

φορολογητέων 


προς απόδοση 

χρήσεων 

ημερησίων 

ημερησίων 


(3X4) 

**** 

χρήσεων 

χρήσεων 





(1-2) 



1 

2 

3 

4 

5 




0,5 


ΣΥΝΟΛΟ (β) 



ΓΕΝΙΚΟ ΣΥΝΟΛΟ ΦΟΡΟΥ (α+β) 


Ο ΛΟΓΙΣΤΗΣ 


ΗΜΕΡΟΜΗΝΙΑ. 


Ο ΔΗΛΩΝ 


Ο ΠΑΡΑΛΑΒΩΝ 


Α.Χ.Κ /ΕΤΟΣ. 


* Αναγράφεται το σύνολο των δωματίων-διαμερισμάτων ανεξάρτητα από τον αριθμό των κλινών τους 
** Αναγράφεται το σύνολο των κλινών ανεξάρτητα από τον αριθμό δωματίων-διαμερισμάτων. 

*** & **** Περιλαμβάνονται και οι δωρεάν διαμονές, οι οποίες δεν επιβαρύνονται με φόρο διαμονής. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Ιανουάριου 2018 

Ο Διοικητής 
ΓΕΩΡΓΙΟΣ ΠΙΤΣΙΛΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'308/02.02.2018 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























